Općinski načelnik
KLASA: 024-01/24-01/17 
URBROJ: 2133-7-01/1-22-1
Cetingrad, 08.05.2024. godine

	Sukladno članku 35.b Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članku 49. Statuta Općine Cetingrad (''Glasnik Karlovačke županije" br. 11/21 i 36a/21) općinska načelnica Općine Cetingrad podnosi Općinskom vijeću Općine Cetingrad

IZVIJEŠĆE O RADU
OPĆINSKE NAČELNICE OPĆINE CETINGRAD 
ZA RAZDOBLJE 01.07.2023. – 31.12.2023. 

UVODNI DIO

Člankom 35.b. Zakona o lokalnoj i područnoj (regionalnoj) samoupravi i člankom 49. Statuta Općine Cetingrad utvrđeno je da općinski načelnik dva puta godišnje podnosi polugodišnja izvješća o svom radu predstavničkom tijelu jedinice lokalne samouprave. 

Provedbu zakonom i Statutom Općine Cetingrad određenih poslova općinska načelnica kao izvršno tijelo Općine Cetingrad obavljala je prisustvom brojnim sastancima, konzultacijama i dogovorima, kroz vlastite aktivnosti i aktivnosti njenih zamjenika, kroz rad Jedinstvenog upravnog odjela Općine Cetingrad, tj. službenika i namještenika Općine, te kroz rad Vlastitog pogona Općine Cetingrad i djelatnika koji su putem Hrvatskog zavoda za zapošljavanje obavljali poslove na javnim radovima. 

KOMUNALNA INFRASTRUKTURA, ODŽRAVANJE OBJEKATA I JAVNIH POVRŠINA

Općinske nerazvrstane ceste

U listopadu 2023. godine završeni su radovi na modernizaciji nerazvrstanih cesta na području Općine Cetingrad u naselju Ponor u dužini 560 metara. Vrijednost radova iznosila je 38.479,50 €, a Ministarstvo regionalnog razvoja i fondova EU putem Programa održivog razvoja lokalne zajednice 2023. sufinanciralo je radove u iznosu 25.000,00 €. 

Krajem listopada 2023. godine također su izvedeni i radovi sanacije nerazvrstanih cesta na području Općine Cetingrad u naseljima Šiljkovača i Glinice. Ukupna vrijednost radova iznosila je 24.404,50 €, a radovi su sufinancirani sredstvima Karlovačke županije kroz Program ravnomjernog razvitka u iznosu 18.000,00 €.

Tijekom studenog 2023. završeni su radovi na modernizaciji općinske nerazvrstane ceste Tatar Varoš u dužini 300 metara. Vrijednost radova iznosila je 23.897,50 €, a Ministarstvo regionalnog razvoja i fondova EU putem Programa za poboljšanje infrastrukture na područjima naseljenim pripadnicima nacionalnih manjina 2023. sufinanciralo je radove u iznosu 20.000,00 €. 

Redovito su održavane ostale općinske nerazvrstane ceste. 

Vodovod 

Nastavljene su aktivnosti evidentiranja općinskih nerazvrstanih cesta i županijskih cesta sa ciljem ishodovanja građevinske dozvole te prijave na NPO natječaj nastavka izgradnje vodovoda južnog djela Općine. 
Održano je nekoliko sastanaka sa predstavnicima Vodovoda i odvodnje Karlovac radi formiranja uslužnog područja 14 sukladno Uredbi o uslužnim područjima. 

Stari grad Cetin

U studenom 2023. godine završeni su interventni radova i radovi održavanja starog grada Cetina na poziciji Citadele – kula Drenđula i bedem Citadele u iznosu 66.180,88 EUR-a, koji su financirani sredstvima Ministarstva kulture i medija RH. 

Krajem listopada na Programi zaštite i očuvanja nepokretnih kulturnih dobara u 2024. godini Ministarstva kulture i medija RH aplicirani su interventni radovi i radovi održavanja starog grada Cetina na poziciji Citadele – kula Drenđula i bedem Citadele. 

U drugoj polovici 2023. godine održavani su sastanci sa predstavnicima Karlovačke županije radi izmjena i dopuna projekta Posjetiteljskog centra utvrde Cetin te se također redovno komuniciralo sa ITU službom grada Karlovca, a sve u svrhu uspješne prijave i provedbe projekta kroz ITU mehanizram.

Pećina
Tijekom studenog izveden je i dio radova zaštite špilje kuće Pećina u iznosu 15.112,50 € koji je sufinanciran sredstvima Ministarstva kulture i medija RH u iznosu 5.972,53 €. 

Javna rasvjeta
Početkom studenog 2023. godine završeni su radovi modernizacije javne rasvjete Općine Cetingrad (naselja Tatar Varoš, Gnojnice, Bilo) u ukupnom iznosu 30.,998,25 €. Radovi su sufinancirani sredstvima Ministarstva graditeljstva, prostornog uređenja i državne imovine u iznosu 24.600,00 €. 

OSTALE AKTIVNOSTI

10. ožujka na natječaj Središnjeg državnog ureda za demografiju i mlade prijavili smo sufinanciranje boravka djece u vrtiću u Cetingradu. Odobrena su sredstva u iznosu 14.520,00 EUR-a. 

9. svibnja raspisan je javni poziv za dodjelu potpora male vrijednosti u poljoprivredi za 2023. godinu ukupne vrijednosti 13.272,00 EUR-a.

										  Općina Cetingrad
 Općinska načelnica	
										
										________________
										    Marina Kalić